Hvernig get ég þá sungið og sagt frá kjarna Þínum sem viska hinna vitru og lærdómur hinna lærðu geta eigi skilið, því að enginn maður getur vegsamað það sem hann eigi skilur né skýrt frá því sem hann eigi fær höndlað, en Þú hefur aftur á móti verið hinn ótilkvæmilegi, hinn órannsakanlegi. Þótt mig skorti mátt til að rísa til himins dýrðar Þinnar og svífa í ríkjum þekkingar Þinnar, get ég ekki annað en sagt frá táknum Þínum sem eru talandi vottur um dýrlegt handarverk Þitt. Við dýrð Þína! Óástvinur allra hjartna, Þú sem einn getur linað sársauka þrárinnar eftir Þér! Þótt allir íbúar himins og jarðar sameinuðust til að gera dýrlegt hið minnsta af táknum Þínum, þar sem Þú opinberar sjálfan Þig, myndi þeim samt ekki takast það, hversu miklu síður lofa Þitt heilaga orð, skapara allra tákna Þinna. Allt lof og dýrð sé Þér, ó Þú sem allt sem skapað er vitnar umað ert einn, að enginn er Guð nema Þú, upphafinn frá eilífu yfir allan samanburð eða líkingu og verður það áfram að eilífu. Allir konungar eru aðeins þjónar Þínir og allar verur, sýnilegar og ósýnilegar, eru sem hjóm frammi fyrir Þér. Enginn er Guð nema Þú, hinn náðugi og voldugi, hinn hæsti.

####### -Bahá'u'lláh

Vegsamað sé nafn Þitt, ó Drottinn Guð minn! Þú ert sá sem tilbeðinn er af öllu, en ekki tilbiður neitt, Drottinn alls en ekki þjónn neins, þekkir allt en ert öllu dulinn. Þú vildir kunngera Þig mönnunum. Því gafst Þú sköpuninni líf með orði af vörum Þér og mótaðir alheiminn. Enginn er Guð nema Þú, völundurinn, skaparinn, hinn almáttugi og voldugasti. Ég sárbið Þig við það sama orð sem ljómað hefur yfir sjónarhring vilja Þíns, að gera mér kleift að teyga af því lifandi vatni sem Þú lífgaðir meðhjörtu Þinna útvöldu og fjörgaðir sálir þeirra sem elska Þig, svo ég megi ætíð og hvernig semá stendur snúa ásjónu minni að Þér einum. Þú ert Guð valds, dýrðar og örlætis. Enginn er Guð nema Þú, hinn æðsti stjórnandi og aldýrlegi, hinn alvitri.

####### -Bahá'u'lláh

Dýrlegur ert Þú, ó Drottinn Guð minn! Ég færi Þér þakkir fyrir að hafa gert mér kleift að viðurkenna birtingu sjálfs Þín og fyrir að hafa aðskilið mig óvinum Þínum og opnað augu mín fyrir misgerðum þeirra og illverkum á Þínum dögum, fyrir að hafa leyst mig frá þeim og látið mig leita algjörlega til náðar Þinnar og ríkulegra gjafa. Ég þakka Þér einnig fyrir að hafa sent niður yfir mig úr skýjum vilja Þíns það sem hefur helgað mig svo frá dylgjum og getsökum hinna vantrúuðu að ég hef beint hjarta mínu staðfastlega að Þér og flúið þá sem hafna ljósinu frá ásýnd Þinni. Enn þakka ég Þér að Þú hefur gert mér kleift að vera staðfastur í ást Þinni, mæla lof um Þig, vegsama dyggðir Þínar og gefið mér að drekka af bikar náðar Þinnar sem er æðri öllu sýnilegu og ósýnilegu. Þú ert hinn almáttugi og upphafnasti, hinn aldýrlegi, sá sem allt elskar.

####### -Bahá'u'lláh

Lofaður sért Þú, ó Drottinn, Guð minn! Í hvert sinn sem ég reyni að nefna Þig, er mér varnað máls vegna upphafningar stöðu Þinnar og yfirþyrmandi mikilleika máttar Þíns. Þótt ég lofaði Þig um alla víðáttu ríkis Þíns jafn lengi og yfirráð Þín vara, kæmist ég að raun umað lofgjörð mín til Þín hæfði aðeins þeim sem líkjast mér, eru sjálfir skepnur Þínar sem hafa orðið til fyrir vald ákvörðunar Þinnar og verið mótaðir af mætti vilja Þíns. Og hvenær sem penni minn eignar einhverju nafna Þinna dýrð, er mér sem ég heyri rödd þess harmþrungna vegna fjarlægðar frá Þér og skynja að það grætur vegna aðskilnaðar frá sjálfi Þínu. Ég ber því vitni að allt nema Þú er